La matrícula ordinària és fins a 60 crèdits per curs.
Els estudiants que demanin l'ampliació de matrícula fins a 78 crèdits hauran de tenir en compte la Normativa de Permanència de la UB, el preu del crèdit per assignatures repetides i comprovar els horaris de les assignatures, ja que es poden solapar horaris entre assignatures (vegeu els horaris ).
Aquesta sol·licitud s'ha de demanar al cap d'Estudis mitjançant l' imprès sol·licitud ampliació en la tutoria que fa el cap d'estudis el dia de matrícula.
L'estudiant afectat per la Normativa de permanència pot sol·licitar a la Direcció de l'ISPC l'autorització per a continuar els estudis.
S'ha de presentar una sol·licitud al registre de l'ISPC i aportar tots els documents justificatius que cregui convenients.
Quadre resum de la Normativa de permanència de la UB (2012)
Sempre cal matricular els crèdits obligatoris pendents de cursos inferiors.
El 50% dels crèdits matriculats en 2 anys consecutius de matrícula.
(1) A partir del segon any d'ingrés i per als estudiants de primer que prèviament han cursat, totalment o parcialment, altres estudis universitaris oficials a qualsevol universitat.
(2) Excepcionalment, el cap d'estudis pot autoritzar una matrícula fins a 78 crèdits.
Temps màxim de finalització de l'ensenyament
(3) A aquest efecte, s'entén que es cursen estudis a temps complet quan durant els 5 primers anys de matrícula efectiva es matriculi una mitjana anual igual o superior a 46 crèdits; s'entén que l'estudi es fa a temps parcial quan aquesta mitjana sigui inferior a 46 crèdits.
NOTA: els crèdits reconeguts no computen com a superats a l'efecte de permanència i tampoc no es tenen en compte quant al nombre de crèdits que cal matricular.
Com a norma general, en els graus de la UB, el sistema d'avaluació és la continuada.
Els estudiants que ho sol·licitin expressament, però, poden acollir-se a un sistema d'avaluació única.
Una vegada iniciat el semestre s'avisarà del període de sol·licitud i de la forma de fer-ho.
En cas que hi hagi alguna modificació de les dades personals, comunicades en el moment de la matrícula (correu electrònic personal, adreça...), s'ha d'enviar un missatge a [EMAIL] i indicar les dades noves.
És important que en el missatge us identifiqueu correctament (DNI o NIUB).
El mes de setembre s'obre el període per a sol·licitar convalidacions i/o reconeixement de crèdits.
Consulteu a la pàgina web del grau en Seguretat les taules de Reconeixements i convalidacions.
L'estudiant que al començament del curs acadèmic li resti un màxim d'un 10% dels crèdits (tenir 216 crèdits o més superats) abans de la matricula, el sistema establert per la Universitat de Barcelona dona dret a una convocatòria extraordinària d'examen.
Les assignatures de segon quadrimestre i anuals tenen la convocatòria extraordinària durant el mes de gener.
L'estudiant que compleixi els requisits per a optar a la convocatòria de final de carrera rebrà un correu on se'ls demanarà si volen acollir-s'hi.
Tots els crèdits i/o assignatures superats, amb la qualificació corresponent.
Totes les assignatures matriculades i que estiguin pendents de qualificació.
S'indica el curs acadèmic, el cicle i la convocatòria (1a, 2a o extraordinària).
Es distingeix el tipus de crèdits (obligatòris, optatius i de lliure elecció).
Taxes de certificació acadèmica personal
Per sol·licitar la certificació heu d'accedir a Tràmits/certificació acadèmica d'aquest web.
Heu d'indicar exactament quin tipus de document demaneu i adjuntar el justificant del pagament de la taxa.
Els documents acadèmics s'expedeixen en format electrònic (signatura digital i codi segur de verificació CSV).
Es pot demanar el reconeixement acadèmic de fins a un màxim de 6 crèdits en el cas que l'estudiant participi en activitats institucionals universitàries de tipus cultural, esportiu, de representació estudiantil, solidàries i de cooperació.
D'aquests crèdits es paga el 20% del preu del crèdit i queden fora de beca.
L'estudiant també pot demanar el reconeixement acadèmic de pràctiques extracurriculars que hagi realitzat.
Consulta el teu expedient acadèmic a l'autoconsulta de l'estudiant.
Si totes les assignatures obligatòries, optatives i de reconeixement de crèdits hi consten com a superades (de color verd a l'expedient), pots sol·licitar el títol.
Cal tenir en compte que per a sol·licitar-lo s'ha d'estar al corrent de pagament amb la Universitat; en cas contrari no serà possible la tramitació.
Si compleixes els requisits per a demanar el títol, rebràs un correu electrònic dient com ho has de tramitar.
Taxa d'expedició del títol: 218,15 € ( si el Decret de preus de la Generalitat de Catalunya modifica aquest import, s'aplicarà el que entri en vigor ).
Pots acollir-te a les exempcions o bonificacions recollides en el Decret de preus.
En primer lloc, accedeix a partir de l'1 d'agost a la web de la UB Sol·licitud títol i SET de graduat.
Un cop fet el pagament, la documentació que has de presentar a Secretaria de l'ISPC és:
Un cop Secretaria verifiqui aquests tràmits, l'estudiant rebrà un correu electrònic amb el resguard del títol, que li servirà per a acreditar que ha superat l'ensenyament i que el seu títol està en procés de tramitació.
Horaris de tramitació/recollida: a Secretaria de l'ISPC, els dilluns i els divendres, de 9 h a 14 h
Notificació per a recollir el títol: l'ISPC al moment oportú comunicarà a l'estudiant quan pot passar a recollir el títol expedit.
Lliurament del títol: el títol únicament pot ser recollit a Secretaria de l'ISPC per la persona titular, que haurà d'identificar-se presentant el seu DNI, NIE o passaport original.
Si no pot fer-ho personalment, pot autoritzar una altra persona perquè el reculli, sempre mitjançant poder notarial.
En aquest cas, la persona autoritzada ha de portar el poder notarial i l'original i fotocòpia del seu DNI, NIE o passaport.
Si l'esmentat poder ha estat formalitzat davant un notari estranger, el document ha de ser legalitzat per via diplomàtica o postil·lat, en el cas que l'Estat d'on procedeix el document sigui signatari del Conveni de la Haia de 1961.
En cas de residir fora de Barcelona, la persona titular pot sol·licitar per escrit al centre que es trameti el seu títol a la Delegació del Govern-Alta Inspecció d'Educació o Subdelegació del Govern o bé a l' oficina consular més propera al seu lloc de residència.
Aquest servei comporta el pagament previ d'una taxa per la despesa de la tramesa del títol.
El termini per a la recollida d'aquest títol és de cinc anys, comptats des de la data d'expedició.
Per a presentar sol·licituds diferents de les recollides en els documents normalitzats, has de fer-ho a través de l'apartat Tràmits/Certificació acadèmica d'aquest web.